เซอร์ไพรส์ด้วยของขวัญ เซอร์ไพรส์ด้วยการกระทำ
แทนที่จะให้การ์ดตามธรรมเนียม ให้เขียนเป็นโน้ตเล็กๆ หรือจดหมายแทนจะดีกว่า ถ้าอยู่ด้วยกันก็แปะเป็นโน้ตเอาไว้ในครัว แต่ถ้าอยู่ไกลกัน จะส่งเป็นจดหมาย เอาไปให้เอง หรือขอให้เพื่อนร่วมงานของเขาวางไว้บนโต๊ะทำงานหรือจุดที่เขาทำงานก็ได้  ทำให้โน้ตน่าสนใจโดยเพิ่มลูกเล่นในข้อความ แทนที่จะบอกว่า "สุขสันต์วันเกิด!" เฉยๆ ให้เขียนประมาณว่า "ขอให้วันเกิดปีนี้สุดเหวี่ยงไปเลย!" หรือ "มีความสุขมากๆ ในวันเกิดนะ!" เขียนจดหมายที่ไปในทางส่วนตัวจะทำให้เขารู้ว่าเขามีความหมายกับคุณแค่ไหน มื้อเช้าที่เตรียมให้บนเตียงหรือตอนที่เดินเข้าไปในครัวแล้วพบกับมื้อเช้าของโปรด ย่อมทำให้เขารู้สึกพิเศษสุดๆ เลยล่ะ ลองนึกดูว่ามื้อเช้าที่เขาชอบคืออะไร เขาหรือเธอชอบแพนเค้ก มัฟฟิน หรือเมนูไข่? ควรเซอร์ไพรส์เขาด้วยอาหารที่เขาชอบนะ  ตื่นเช้าๆ ทำอาหารเช้าเตรียมไว้ แล้ววางไว้ตรงที่เขามักจะนั่งกินมื้อเช้า หรือจะเอาเข้าไปในห้องนอนแล้วปลุกเขาพร้อมกับยื่นถาดที่เต็มไปด้วยอาหารเช้าสุดโปรดของเขาเลยก็ได้ เขียนโน้ตอวยพรวันเกิดเล็กๆ เอาไว้ตรงจุดที่เขาเห็นได้ นี่ถือเป็นไอเดียที่ดีที่เอาไว้ใช้เซอร์ไพรส์คู่สมรส และคนอื่นๆ ที่สำคัญ อย่างพ่อแม่ ลูกๆ พี่น้อง รวมถึงเพื่อนร่วมห้อง เป่าลูกโป่ง จากนั้นก็เอาไปยัดไว้ในตู้เก็บของ ตู้เสื้อผ้าของเขา หรือในรถ เมื่อเปิดประตูออกมา ลูกโป่งก็จะลอยออกมาด้วยยังไงล่ะ หรือไม่ก็ใช้กระดาษย่นค่อยๆ พันยึดลูกโป่งเอาไว้ที่ประตูห้องนอน พอเขาหรือเธอเปิดประตู ลูกโป่งก็จะตกลงมาตรงหน้านั่นเอง  ถ้าคุณมีเวลา เขียนข้อความเอาไว้บนลูกโป่งด้วยก็ได้ โดยจะเขียนว่า "ฉันรักเธอมากกว่า____ซะอีก" หรือ "เหตุผลข้อที่ #___ ที่ฉันรักเธอก็คือ ______" ก็ได้ ถ้าหากว่าเซอร์ไพรส์นี้จัดให้เพื่อน พี่น้อง ลูก หรือพ่อแม่ จะเขียนเหตุผลที่คุณรู้สึกชื่นชมในตัวเขาหรือเธอลงไปก็ได้ อีกไอเดียหนึ่งคือให้เขียนความทรงจำ เรื่องราวตลกๆ มุกภายใน เนื้อเพลง และคำที่มีความหมายดีๆ ลงบนลูกโป่ง เพื่อแสดงให้เขาเห็นว่าเขาพิเศษกับคุณแค่ไหน การใส่ของไว้ในกระป๋องถือเป็นวิธีเอาไว้ใช้เซอร์ไพรส์อย่างหนึ่งเช่นกัน โดยให้ใส่พวกสายรุ้งปาร์ตี้ ขนม และของขวัญชิ้นเล็กๆ ที่คนๆ นั้นจะชอบและทำให้คนนั้นยิ้มได้ สิ่งที่คุณต้องมีก็แค่กระป๋องแบบมีห่วงเปิด เทป ที่เปิดกระป๋อง และปืนยิงกาวร้อน  ใช้ที่เปิดกระป๋องเปิดก้นกระป๋อง เอาฉลากออก นำอาหารในกระป๋องออก แล้วล้างกระป๋องให้สะอาด ใช้เทปกาว เทปใส หรือเทปวาชิพันขอบคมๆ และส่วนด้านบนไว้ ทำโซ่กระดาษแล้วใช้กาวร้อนยิงติดเอาไว้ด้านในส่วนของห่วงเปิดประป๋อง พอเขาเปิดกระป๋องออกมา เจ้าโซ่นี่ก็จะโผล่ขึ้นมาทันทีเลยไงล่ะ จากนั้นก็เติมของขวัญเล็กๆ น้อยๆ ขนม ของต่างๆ ใส่ไว้ในกระป๋อง ประกบก้นกระป๋องกลับไปแล้วปิดด้วยเทปใส นำกระดาษตกแต่งมาห่อกระป๋อง ติดโบว์ โรยกากเพชร เลื่อม หรือของประดับตกแต่งอย่างอื่นติดไว้บนกระดาษ แล้วก็ใช้กาวร้อนยึดกระดาษติดกระป๋องไว้ หนึ่งในวิธีง่ายๆ ที่จะเซอร์ไพรส์ใครสักคน คือการอบเค้กรสชาติแสนโปรดของเขาหรือเธอให้นั่นเอง มันเป็นอะไรที่มีความหมายมากๆ เพราะคุณใช้เวลาทำมันขึ้นมา (แม้ว่าส่วนผสมจะเป็นแบบสำเร็จรูปแทนที่จะทำเองทั้งหมดก็เถอะ) แทนที่จะซื้อจากร้านไงล่ะ อีกอย่างหนึ่ง เค้กโฮมเมดนี่มักจะรสชาติอร่อยกว่าด้วยนะ ทำคัพเค้กหรือพายแทน ถ้าเจ้าของวันเกิดชอบมากกว่าพวกเค้กของหวานพวกนั้น หนึ่งวิธีที่จะเซอร์ไพรส์คนพิเศษก็คือการรวบรวมจดหมายหรือโน้ตจากคนรักหรือเพื่อนๆ ของเขาหรือเธอ โดยโน้ตเหล่านี้จะเขียนอวยพรธรรมดาๆ บอกเล่าความทรงจำ มีเนื้อเพลง มุกภายใน หรืออะไรก็ได้ที่คนเขียนอยากจะเขียนให้เขา  ใส่โน้ตลงในซองจดหมายให้เปิดเอง หรือว่าจะแปะไว้ในสมุดเก็บภาพหรือสมุดโน้ตให้เปิดอ่านเอาก็ได้ เขียนโน้ตบนโพสอิท แปะโน้ตไว้บนกำแพง บนประตู ในรถเขา หรือรอบๆ ที่ทำงานของเขาก็ได้ เลือกให้มีสีต่างๆ กันออกไปเพื่อความสวยงามด้วยก็ดี เพื่อที่จะเซอร์ไพรส์คนที่คุณรัก ต้องดูก่อนว่าเขาชอบอะไรแบบไหน จากนั้นเตรียมเซอร์ไพรส์เล็กๆ น้อยๆ ระหว่างวันเอาไว้ตรงจุดที่เจ้าของวันเกิดอยู่บ่อยๆ อย่างเซอร์ไพรส์บนเตียงตอนที่เขาหรือเธอตื่นขึ้นมา ตามทางวิ่งจ๊อกกิ้งของเขา โต๊ะเขาที่ออฟฟิศ หรือในรถของเจ้าของวันเกิดก็ตาม  ถ้าเขาหรือเธอชอบฟังเพลง เริ่มต้นวันนั้นด้วยเอากระดาษที่เขียนเนื้อเพลงเสียบไว้ตรงจุดสังเกต จะแปะไว้บนนาฬิกาปลุก กระจกห้องน้ำ ม้วนใส่ในแก้วกาแฟ หรือส่งข้อความหาในโทรศัพท์เลยก็ได้ โดยเนื้อเพลงก็เอาเป็นเพลงที่เขาชอบหรือเพลงที่มีความหมายตรงกับคุณสองคนก็ได้ ทำซีดีมิกซ์เพลงแล้วใส่เอาไว้ในรถ เพื่อเอาไว้ฟังระหว่างทาง และเอาไปฟังที่ทำงานได้ด้วย ขึงโน้ตเพลงเอาไว้บริเวณที่เขาไปวิ่งจ๊อกกิ้งเป็นประจำ หรือส่งวีดีโอหรือเพลงที่เขาชอบหรือที่มีความหมายต่อทั้งคู่ให้ จะทำในทำนองนี้กับหนัง กีฬา สัตว์ หรืออะไรที่เขาชอบก็ได้ มีวิธีดีๆ ที่จะเซอร์ไพรส์เพื่อนระหว่างเรียนชั้นมัธยมอยู่นะ ถ้าคุณอยู่โรงเรียนเดียวกัน ก็ตกแต่งด้านนอกล็อคเกอร์ให้เขาเลยสิ แต่ก็ต้องให้แน่ใจด้วยว่าโรงเรียนอนุญาตให้แต่งล็อคเกอร์ได้ เพื่อที่จะไม่มีปัญหาทีหลัง ลองดูของพวกนี้แล้วนึกเอาสิว่าจะใช้มันตกแต่งอย่างไรดี  โบว์และสายรุ้งปาร์ตี้ ลูกโป่ง การ์ดขนาดใหญ่ กระดาษห่อของ ใช้ลิปสติกเขียนบนกระจกล็อคเกอร์ว่า "ดูดีเชียวนะ!" ลูกอมต่างๆ โดยแปะอมยิ้มไว้ที่ล็อคเกอร์ด้วยเทป หรือว่าจะแปะลูกกวาด ช็อคโกแลตแท่ง หรืออื่นๆ แทนก็ได้ รูปหมู่ ถุงเท้าคริสต์มาสใส่ของจุกจิกไว้ กากเพชร แม่เหล็กติดตู้เย็นน่ารักๆ ไวท์บอร์ดแม่เหล็ก เขียนอะไรดีๆ หรือให้เพื่อนๆ มาเขียนแล้วแปะไว้ ถ้าไม่สามารถตกแต่งล็อคเกอร์ได้ ก็แปะข้อความโพสอิทเอาไว้แทนสิ วิธีเซอร์ไพรส์วันเกิดที่คลาสสิคที่สุดก็คือการจัดปาร์ตี้ให้เจ้าของวันเกิดนั่นเอง เลือกวิธีนี้ก็สามารถแบ่งหน้าที่ให้กันได้ด้วยนะ ให้เพื่อนสักคนอบเค้กสวยๆ ออกมา คนอื่นๆ ก็ทำการ์ดไป แล้วก็แบ่งให้เพื่อนเป็นฝ่ายตกแต่งด้วย ต้องดูก่อนนะว่าเจ้าของวันเกิดชอบอะไร โดยตกแต่งปาร์ตี้ในธีมตามที่เขาชอบ ทำเค้กรสที่เขาชอบ และถ้าคนๆ นั้นมีเครื่องดื่มหรือขนมที่ชอบอีก ก็จัดมาในปาร์ตี้ได้เลย ทำให้วันๆ หนึ่งเป็นวันที่เขาจะมีความสุขขึ้นมาได้ คิดดูว่าเขาชอบทำอะไร ชอบไปกินร้านไหน และชอบไปเที่ยวที่ไหน จากนั้นก็จัดตารางแล้วเอาให้เขาดูว่าคุณวางแผนอะไรไว้ หรือค่อยๆ พาไปเซอร์ไพรส์ทีละที่ๆ ให้เขาลุ้นว่าคุณจะพาไปที่ไหนต่อ  พาเขาไปกินอาหารเช้าที่ร้านอาหารที่ชอบ เตรียมปิกนิกในตอนกลางวันในสวนที่เขาชอบ และพาไปร้านอาหารเย็นที่เขาชอบอีกทีหนึ่ง พาไปปีนเขาเดินป่าในตอนเช้า ตีกอล์ฟเบาๆ หรือยิงเพนท์บอลในช่วงบ่าย แล้วพาไปดูหนังรอบดึก ปล่อยให้จินตนาการพาไปในการจัดตารางสำหรับสิ่งที่เขาชอบไปเลย ถ้าวันเกิดจริงๆ ดันไม่เหมาะที่จะทำกิจกรรมเหล่านี้ ก็ให้เปลี่ยนไปทำในช่วงวันหยุดสุดสัปดาห์แทน เพราะถึงจะเป็นช่วงนั้นก็ยังทำให้มันเป็นวันที่สนุกแทนที่จะเป็นวันธรรมดาได้อยู่ดีเนอะ! ทำเป็นวันฉลอง 12 วันซะสิ สำหรับ 12 วันก่อนจะถึงวันเกิด ก็ทยอยให้โน้ต การ์ด จดหมาย ขนมที่ชอบ หรือพาไปทำกิจกรรมต่างๆ กระจายความสนุกไปแทนที่จะกระจุกในวันเดียวไงล่ะ เซอร์ไพรส์คนที่เรารักด้วยกล่องตามธีมเพื่อให้เป็นคืนที่สมบูรณ์แบบ หรือถ้าไม่ได้อยู่ด้วยกัน ก็ทำกล่องเซอร์ไพรส์วันเกิดตามธีม ใส่ของที่อยากให้แล้วเอาไปให้กับเจ้าตัวเลยสิ ใส่ไปพร้อมๆ กับมุกวงในเลยก็ได้ โดยวิธีนี้สามารถปรับให้เหมาะสมกับเจ้าของวันเกิดได้ทุกคนเลย เช่น สำหรับคนสำคัญก็ใช้ธีมโรแมนติก ทำธีมเกมให้เพื่อน หรือธีมเจ้าหญิงให้ลูกสาวนั่นเอง  ทำเป็นกล่องธีมหนังรอบดึกด้วยป็อปคอร์น ขนมไซส์ที่ขายในโรง เครื่องดื่ม ผ้าห่ม และหนังเรื่องโปรดของคุณก็ดีนะ สำหรับกล่องธีมโรแมนติก ก็ใส่น้ำมันนวด ชุดคลุมอาบน้ำ เทียนหอม บาธบอมบ์ ที่ขัดผิว โลชั่นทาผิว จดหมายรัก และช็อคโกแลตเอาไว้  สำหรับธีมวันเกิด ใส่ของทำเค้กวันเกิดสำเร็จรูป (เช่น birthday cake Oreos) สายไหม และคัพเค้ก ตกแต่งปีกกระดาษด้วยข้อความอวยพรและสติกเกอร์ เลือกว่าจะไปปิกนิกในสวน จุดสิ้นสุดของการเดินเขา/ป่า หรือลานกว้าง ตกแต่งบริเวณนั้นด้วยลูกโป่งหรือโคมกระดาษ แต่เพราะอยู่ข้างนอก เลยต้องตกแต่งให้มันเล็กๆ หน่อยนะ ทีนี้ก็ปูเสื่อ แล้วหยิบตะกร้าที่เต็มไปด้วยของที่เขาชอบกินออกมาเลย อีกทางเลือกที่จะเซอร์ไพรส์เจ้าของวันเกิด ก็คือพาไปเดินป่า เดินเล่น หรือพาไปขี่จักรยานเพลินๆ แล้วพาไปยังที่ที่คุณเตรียมจะปิกนิกเอาไว้ อย่าเพิ่งบอก และรอให้เขาเซอร์ไพรส์ตอนได้เห็นผ้าปู ตะกร้า และลูกโป่งเองไงล่ะ บางทีคนๆ นั้นอาจอยากไปดิสนีย์แลนด์ อยากไปงานภาพยนตร์ หรืออาจอยากไปทะเล ลองจัดให้ตรงกับเวลาที่เขาสามารถลางานได้ (หรือลาโรงเรียน ถ้าคนๆ นั้นเป็นเด็กหรือวัยรุ่น) หรือถ้าเป็นช่วงวันหยุดสุดสัปดาห์ก็ได้เช่นกัน แล้วพาเธอไปเซอร์ไพรส์ยังที่นั้นตั้งแต่เช้าได้เลย ถ้าคุณทั้งคู่มีเวลา ให้เป็นช่วงสุดสัปดาห์ก็ดีนะ คุณสามารถวางแผนช่วงวันหยุดสุดสัปดาห์กันได้ว่าจะไปข้างนอกกัน แต่เก็บสถานที่ไว้เป็นความลับก่อนนะ โดยจะแกล้งทำเป็นพาไปที่หนึ่ง (เช่น ร้านค้าหรือธนาคาร) แต่เซอร์ไพรส์ด้วยการพาไปอีกที่จริงๆ แทนก็ย่อมได้ แทนที่จะจัดปาร์ตี้ ให้เป็นพาไปเลี้ยงมื้อค่ำพร้อมเพื่อนและครอบครัวที่รออยู่ที่ร้านก็ได้ หรือว่าจะพาเพื่อนกับครอบครัวมาทานมื้อค่ำที่บ้านคุณก็ไม่เลว นี่ถือเป็นวิธีที่เรียบง่าย แต่ก็ยังเป็นเซอร์ไพรส์ที่ดีสำหรับเจ้าของวันเกิดอยู่ดีล่ะ  แถมแขกคนอื่นๆ ยังเอาของขวัญ ของที่อยากให้ และคำอวยพรมาให้ได้ด้วยนะ  จะทำเป็นแนวพ็อทลัค (potluck) ก็ได้ โดยแขกเตรียมอาหารมาที่งานเองเพื่อเลี้ยงเจ้าของวันเกิด เซอร์ไพรส์คนที่คุณรักด้วยลีมูซีนเพื่อพาไปไหนมาไหนได้ตลอดทั้งวัน พาไปส่งที่ทำงาน/โรงเรียน จากนั้นก็มารับกลับ ทำให้เขารู้สึกพิเศษด้วยการปล่อยให้ได้นั่งลีมูซีนตลอดทั้งวัน เขาย่อมดีใจ และคุณก็ต้องรู้สึกดีแน่ๆ ที่ได้จัดเซอร์ไพรส์นี้ขึ้นมา ให้รถลีมูซีนขับมารับเขาจากที่ทำงานหรือโรงเรียน โดยมีเพื่อนๆ และครอบครัวรออยู่ด้านใด พร้อมจะไปทานอาหารหรือทำอะไรสนุกๆ กันต่อได้เลย
เขียนข้อความถึงคนๆ นั้น. ทำอาหารเช้าในวันเกิดให้เขา. เตรียมลูกโป่งเซอร์ไพรส์. ทำเซอร์ไพรส์วันเกิดในกระป๋อง. อบเค้กให้. รวบรวมจดหมายจากคนที่เขารัก. ตกแต่งสถานที่เดิมๆ ให้เป็นธีมใดธีมหนึ่ง. ตกแต่งล็อคเกอร์ของคนๆ นั้น. วางแผนจัดปาร์ตี้เซอร์ไพรส์. วางแผนวันแสนสนุก. ทำเซอร์ไพรส์ในกล่อง. เซอร์ไพรส์ด้วยปิกนิก. พาเขาไปยังที่ที่เขาอยากไปมาตลอด. จองมื้อค่ำสุดเซอร์ไพรส์. เช่าลีมูซีน.
https://www.wikihow.com/Surprise-Someone-on-Their-Birthday https://www.wikihow.com/Surprise-Someone-on-Their-Birthday
Surprising the Person with Gifts Surprising the Person with Activities